CELEX: 52017PC0588
Language: da
Date: 2017-11-09
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne i det blandede udvalg, der er nedsat ved aftalen mellem Den Europæiske Union og Republikken Aserbajdsjan om lempelse af reglerne for udstedelse af visa, for så vidt angår vedtagelsen af dets forretningsorden

EUROPA-KOMMISSIONEN
            Bruxelles, den 9.11.2017
            COM(2017) 588 final
            2017/0295(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne i det blandede udvalg, der er nedsat ved aftalen mellem Den Europæiske Union og Republikken Aserbajdsjan om lempelse af reglerne for udstedelse af visa, for så vidt angår vedtagelsen af dets forretningsorden
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Aftalen mellem Den Europæiske Union og Republikken Aserbajdsjan om lempelse af reglerne for udstedelse af visa til kortvarigt ophold til statsborgere i Republikken Aserbajdsjan og Den Europæiske Union trådte i kraft den 1. september 2014
                  1
               . Aftalen fastsætter på basis af princippet om gensidighed retligt bindende rettigheder og forpligtelser for begge parter med henblik på at lette procedurerne for udstedelse af visa til såvel aserbajdsjanske statsborgere som EU-borgere. Der er i henhold til aftalens artikel 12 nedsat et blandet udvalg, som bl.a. har til opgave at føre tilsyn med gennemførelsen af aftalen. I henhold til aftalens artikel 12, stk. 4, fastsætter udvalget selv sin forretningsorden.
            
            
               Forretningsordenen vedtages ved det blandede udvalgs afgørelse og er ikke en del af aftalen.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Rådet giver EU's repræsentant i det blandede udvalg, dvs. Kommissionen, beføjelse til at vedtage forretningsordenen på grundlag af dette forslag. Forretningsordenen skal gøre det muligt at tilrettelægge det blandede udvalgs arbejde samt at forberede og styre dets møder.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               
                  Forretningsordenen som fastsat i bilaget til dette forslag til Rådets afgørelse er resultatet af en høring af de kompetente myndigheder i Aserbajdsjan ved det blandede udvalgs første og andet møde samt en udveksling af e-mails mellem møderne (senest den 5. juni 2017). Medlemsstaterne blev hørt ved en skriftlig procedure, som sluttede den 16. juni 2017.
               
            
            
               4.VIRKNINGER FOR BUDGETTET
            
            
               Forslaget har ingen indvirkning på EU-budgettet.
                     
            
            
               2017/0295 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på Den Europæiske Unions vegne 
                  i det blandede udvalg, der er nedsat ved aftalen 
                  mellem Den Europæiske Union og Republikken Aserbajdsjan 
                  om lempelse af reglerne for udstedelse af visa, 
                  for så vidt angår vedtagelsen af dets forretningsorden
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 9,
            
            
               under henvisning til Rådets afgørelse 2014/242/EU af 14. april 2014 om indgåelse af aftalen mellem Den Europæiske Union og Republikken Aserbajdsjan om lempelse af reglerne for udstedelse af visa
                  2
               ,
            
            
               under henvisning til forslag fra Europa-Kommissionen, og
            
         
         
            
               ud fra følgende betragtninger:
            
            
               (1)Aftalen mellem Den Europæiske Union og Republikken Aserbajdsjan om lempelse af reglerne for udstedelse af visa
                  3
                (herefter benævnt "aftalen") trådte i kraft den 1. september 2014.
            
            
               (2)Der er i henhold til aftalens artikel 12 nedsat et blandet udvalg, som skal forvalte aftalen. I nævnte artikels stk. 4 fastsættes det, at det blandede udvalg selv fastlægger sin forretningsorden.
            
            
               (3)Forretningsordenen er nødvendig for at tilrettelægge arbejdet i det blandede udvalg, som har til opgave at forvalte aftalen og føre tilsyn med dens gennemførelse.
            
            
               (4)Det er derfor hensigtsmæssigt at fastlægge den holdning, som skal indtages på Den Europæiske Unions vegne i det blandede udvalg for så vidt angår vedtagelsen af det blandede udvalgs forretningsorden med henblik på forvaltning af aftalen.
            
            
               (5)Nærværende afgørelse er et led i udviklingen af de bestemmelser i Schengen-reglerne, som Det Forenede Kongerige ikke deltager i, jf. Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengen-reglerne. Det Forenede Kongerige deltager derfor ikke i vedtagelsen af nærværende afgørelse, som ikke er bindende for og ikke finder anvendelse i Det Forenede Kongerige.
            
            
               (6)Nærværende afgørelse er et led i udviklingen af de bestemmelser i Schengen-reglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengen-reglerne. Irland deltager derfor ikke i vedtagelsen af nærværende afgørelse, som ikke er bindende for og ikke finder anvendelse i Irland.
            
            
               (7)I medfør af artikel 1 og 2 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af nærværende afgørelse, som ikke er bindende for og ikke finder anvendelse i Danmark —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Den Europæiske Unions vegne i det blandede udvalg, der er nedsat i henhold til artikel 12 i aftalen mellem Den Europæiske Union og Republikken Aserbajdsjan om lempelse af reglerne for udstedelse af visa, for så vidt angår vedtagelsen af det blandede udvalgs forretningsorden, baseres på det udkast til det blandede udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 128 af 30.4.2014, s. 49.
               
               
                  
                     (2)
                  EUT L 128 af 30.4.2014, s. 47.
               
               
                  
                     (3)
                  EUT L 128 af 30.4.2014, s. 49.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 9.11.2017
            COM(2017) 588 final
            BILAG
            til
            forslag til Rådets afgørelse
            om fastlæggelse af den holdning, der skal indtages på Den Europæiske Unions vegne i det blandede udvalg, der er nedsat ved aftalen mellem Den Europæiske Union og Republikken Aserbajdsjan om lempelse af reglerne for udstedelse af visa, for så vidt angår vedtagelsen af dets forretningsorden
            
               
         
         
            
               UDKAST
            
            
               AFGØRELSE NR. … VEDTAGET AF DET BLANDEDE UDVALG VEDRØRENDE LEMPELSE AF REGLERNE FOR VISA,
               DER ER NEDSAT VED AFTALEN MELLEM DEN EUROPÆISKE UNION OG REPUBLIKKEN ASERBAJDSJAN OM LEMPELSE AF REGLERNE FOR UDSTEDELSE AF VISA,
            
            
               af...
            
            
               for så vidt angår vedtagelsen af dets forretningsorden
            
            
            
               UDVALGET HAR —
            
            
               under henvisning til aftalen mellem Den Europæiske Union og Republikken Aserbajdsjan om lempelse af reglerne for udstedelse af visa (i det efterfølgende benævnt "aftalen"), særlig artikel 12, stk. 4, og
            
            
               under henvisning til, at aftalen trådte i kraft den 1. september 2014 —
            
            
               BESLUTTET AT VEDTAGE FØLGENDE FORRETNINGSORDEN:
            
            
               Artikel 1
            
            
               Formandskab
            
            
               Formandskabet for Det Blandede Udvalg vedrørende Lempelse af Reglerne for Visa varetages i fællesskab af en repræsentant for Den Europæiske Union og en repræsentant for Republikken Aserbajdsjan.
            
            
               Artikel 2
            
            
               Det blandede udvalgs opgaver
            
            
               1)Ifølge aftalens artikel 12, stk. 2, har Det Blandede Udvalg vedrørende Lempelse af Reglerne for Visa navnlig til opgave at:
            
            
               a)føre tilsyn med gennemførelsen af aftalen
            
            
               b)fremsætte forslag til ændring eller udvidelse af aftalen
            
            
               c)bilægge tvister, som opstår i forbindelse med fortolkning eller anvendelse af denne aftales bestemmelser.
            
            
               2)Det Blandede Udvalg vedrørende Lempelse af Reglerne for Visa kan vedtage henstillinger med retningslinjer eller "bedste praksis" som en hjælp til aftalens gennemførelse.
            
         
         
            
               Artikel 3
            
            
               Møder
            
            
               1)Det Blandede Udvalg vedrørende Lempelse af Reglerne for Visa mødes, når det er nødvendigt, efter anmodning fra en af parterne og mindst én gang om året.
            
            
               2)Parterne skiftes til at være vært for mødet, medmindre andet aftales. 
            
            
               3)Medformændene indkalder til møderne i det Det Blandede Udvalg vedrørende Lempelse af Reglerne for Visa.
            
            
               4)Medformændene fastsætter en dato for mødet og fremsender de nødvendige dokumenter i så god tid, at parterne har tilstrækkelig tid til at forberede sig, 30 dage før mødet.
            
            
               5)Den part, der er vært for mødet, sørger for den praktiske tilrettelæggelse.
            
            
               Artikel 4
            
            
               Delegationer
            
            
               Mindst syv dage før et møde underretter parterne hinanden om den forventede sammensætning af deres delegation.
            
            
               Artikel 5
            
            
               Dagsorden for møderne
            
            
               1)Medformændene opstiller en foreløbig dagsorden for hvert møde senest fjorten dage før mødet. På den foreløbige dagsorden optages de punkter, som den ene eller den anden af medformændene senest fjorten dage før mødet har modtaget anmodning om at sætte på dagsordenen.
            
            
               2)Hver part kan tilføje punkter på den foreløbige dagsorden på et hvilket som helst tidspunkt forud for mødet, hvis den anden part er enig heri. Anmodninger om optagelse af punkter på den foreløbige dagsorden fremsættes skriftligt og skal så vidt muligt imødekommes. 
            
            
               3)Den endelige dagsorden vedtages af medformændene ved begyndelsen af hvert møde. Punkter, der ikke er optaget på den foreløbige dagsorden, kan optages på den endelige dagsorden, hvis parterne er enige herom, og skal så vidt muligt behandles.
            
            
               Artikel 6
            
            
               Mødereferat
            
            
               1)Et udkast til mødereferat udarbejdes hurtigst muligt af den medformand, der er vært for mødet.
            
            
               2)Mødereferatet skal som hovedregel indeholde følgende for hvert punkt på dagsordenen:
            
            
               a)dokumentation, som er forelagt Det Blandede Udvalg vedrørende Lempelse af Reglerne for Visa
            
         
         
            
               b)erklæringer, som parterne anmoder om at få optaget, og
            
            
               c)afgørelser, henstillinger og konklusioner om konkrete punkter.
            
            
               3)Mødereferatet skal indeholde navnene på personerne i de respektive delegationer med angivelse af det ministerium, det organ eller den institution, som de hver især repræsenterer.
            
            
               4)Mødereferatet godkendes af Det Blandede Udvalg vedrørende Lempelse af Reglerne for Visa på det efterfølgende møde.
            
            
               Artikel 7
            
            
               Afgørelser og henstillinger fra Det Blandede Udvalg vedrørende Lempelse af Reglerne for Visa
            
            
               1)Det Blandede Udvalg vedrørende Lempelse af Reglerne for Visa træffer afgørelse efter fælles overenskomst mellem de to parter.
            
            
               2)Afgørelser fra Det Blandede Udvalg vedrørende Lempelse af Reglerne for Visa benævnes "afgørelser" efterfulgt af et løbenummer og en beskrivelse af deres emne. Datoen for, hvornår afgørelsen får virkning, angives ligeledes. Afgørelserne underskrives af repræsentanterne for Det Blandede Udvalg vedrørende Lempelse af Reglerne for Visa, som er bemyndiget til at handle på parternes vegne. Afgørelserne udfærdiges i to eksemplarer, og begge udgaver er lige autentiske.
            
            
               3)Stk. 1 og 2 finder tilsvarende anvendelse på henstillinger fra Det Blandede Udvalg vedrørende Lempelse af Reglerne for Visa.
            
            
               Artikel 8
            
            
               Udgifter
            
            
               1)Hver part er ansvarlig for de udgifter, den pådrager sig som følge af deltagelsen i møder i Det Blandede Udvalg vedrørende Lempelse af Reglerne for Visa, herunder udgifter til personale, rejser og dagpenge samt udgifter til porto og telekommunikation.
            
            
               2)Alle andre udgifter, der opstår i forbindelse med tilrettelæggelsen af møderne, afholdes som udgangspunkt af den part, der er vært for mødet.
            
            
               Artikel 9
            
            
               Administrative procedurer
            
            
               (1)Medmindre andet besluttes, er møder i Det Blandede Udvalg vedrørende Lempelse af Reglerne for Visa ikke offentlige.
            
            
               (2)Referater af møder i Det Blandede Udvalg vedrørende Lempelse af Reglerne for Visa samt andre udvalgsdokumenter er fortrolige.
            
            
               (3)Efter aftale mellem de to medformænd kan der indbydes andre deltagere end parternes og medlemsstaternes tjenestemænd, og disse deltagere er omfattet af de samme krav om fortrolighed.
            
            
               (4)Parterne kan afholde offentlige orienteringsmøder eller på anden måde informere interesserede medlemmer af offentligheden om resultaterne af møderne i det blandede udvalg.
            
            
               Artikel 10
            
         
         
            
               Ikrafttræden
            
            
               Denne afgørelse træder i kraft på datoen for vedtagelsen i Det Blandede Udvalg vedrørende Lempelse af Reglerne for Visa. 
            
            
            
               På Den Europæiske Unions vegne
                     På vegne af Republikken Aserbajdsjan
            
            
               FÆLLES ERKLÆRING TIL FORRETNINGSORDENEN FOR DET BLANDEDE UDVALG TIL FORVALTNING AF AFTALEN MELLEM DEN EUROPÆISKE UNION OG REPUBLIKKEN ASERBAJDSJAN OM LEMPELSE AF REGLERNE FOR UDSTEDELSE AF VISA
            
            
               For at sikre en kontinuerlig, harmoniseret og korrekt gennemførelse af aftalen holder Republikken Aserbajdsjan, Europa-Kommissionen og medlemsstaterne uformel kontakt mellem de formelle møder i det blandede udvalg for at behandle hastende sager. På det efterfølgende møde i det blandede udvalg vil disse emner og uformelle kontakter blive ført til referat.